Moldavska Demokratska Republika

**Moldavska Demokratska Republika** (rumunjski: *Republica Democratică Moldovenească*) egzistirala je od 15. decembra 1917. do 9. aprila 1918. kad se ujedinila sa Kraljevinom Rumunjskom.

Moldavska Demokratska Republika nastala je za turbulentnih vremena Ruske revolucije 1917. kad se raspadala 
vojska i u zemlji zavladala anarhija.
## Historija
U Kišinjevu tadašnjem administrativnom centru Besarabijske Gubernije je 21. novembra 1917. formiran parlament (rumunjski: *Sfatul Ţării* = Vijeće zemlje) u koji 
u ušli zastupnici iz redova Moldavskog vojničkog kongresa, moldavskih zemljoposjednika i buržuazije, zastupnici su za predsjednika izabrali Iona Inculeta.

Parlament je 15. decembra (2. decembar) 1917. proglasio 
Moldavsku Demokratsku Republiku, na ozemlju dotadašnje Besarabijske Gubernije, kao sastavnu republiku Ruske Republike.

S druge strane ni Boljševici nisu mirovali, tako su se 24. decembra 1917. (6. januar) 1918.) sastali 
Besarabijski gubernijski izvršni komitet sovjeta radničkih i seljačkih deputata, zajedno sa Prezidijumom izvršnog komiteta Kišinjevskog sovjeta i 
Vojnim revolucionarnim komitetom južnog rajona rumunjskog fronta, i odlučili osnovati - Revolucionarni štab sovjetske vojske Besarabijske 
Gubernije. Taj  štab je 31. decembra 1917. (13. januar 1918.) pokrenuo akciju da združene snage 
Crvene armije zauzmu sve važnije objekte u Kišinjevu.

Nakon tog se 1. januara  (14) 1918. Frontovski odjel centralnog izvršnog komiteta sovjeta radnika i vojničkih komiteta rumunjskog fronta, 
Crnomorske flote i Odeske gubernije proglasio vrhovnim autoritetom u 
Besarabijskoj Guberniji i na rumunjskom frontu, uključujući Odesku sovjetsku republiku.

Teritorij Besarabijske Gubernije napala je 5. januara (18) 1918. vojska 
Ukrajinske Narodne Republike, a 6. januara (19) započela je svoje napadačke operacije i 
rumunjska vojska, koja je do sredine marta 1918. potpuno zauzela čitavu 
Besarabijsku Guberniju. U međuvremenu je 18. februara Moldavska Demokratska Republika proglasila svoju 
potpunu nezavisnost od Ruske Republike.

Parlament - "Sfatul Ţării" je 27. marta (9. april) 1918. izglasao da se Moldavska Demokratska Republika ujedini sa
Kraljevinom Rumunjskom.

U aprilu 1919. su 2. i 3. ukrajinska Crvena armija pokrenule  ofenzivu na Besarabiju i do 11. maja zauzele brojna naselja na desnoj obali Dnjestra, što je omogućilo da se u Tiraspolu osnuje - Besarapska sovjetska socijalistička republika, u koju su ušli Tiraspolski okrug (Hersonska gubernija), Baltski i Olgopolski okrug (Podolska gubernija).

Oslobođenje od rumunjske okupacije cijele Besarabijske Gubernije prekinuo je napad bjelogardejskih oružanih snaga Južne Rusije pod komandom generala Denikina, što je omogućilo rumunjskoj vojsci da u augustu 1919. istjera sve jedinice Crvene armije 
izvan granica Besarabije pa je 10. septembra i Privremena radničko - seljačka vlada Besarabije prestala sa radom.

U kontekstu rumunjske okupacije i uz podršku rumunjske komande 10. decembra 1919. "Sfatul Ţării" objavio ujedinjenje Moldavske Demokratske Republike sa Kraljevinom Rumunjskom. Istoga dana, 
"Sfatul Ţării" i Moldavska Demokratska Republika su ukinuti dekretom rumunjskog kralja Ferdinanda I.
## Reference

## Vanjske veze

* ''Moldavian democratic republic'' (na portalu Tumblr)